એ વખતે વિચારમાં ડૂબેલા ભાસ્કરની સામે ઊભી રહીને ભાવિકા પૂછતી હતી. 'મેં કહ્યું એ બરાબર હતુંને? એ શાલુડી અહીં ધામા નાખીને આપણા ઘરમાં કકળાટ કરાવે એ કઇ રીતે ચાલે? મંજુબા એને પંપાળતા હતા પણ હું કે મોટી બહેન એવા નવરા નથી. મોટી બહેન બિચારી ભલી છે એટલે મોઢું ના ખોલ્યું પણ મેં તો બધાની વચ્ચે કહી દીધુંને કે જે કરવું હોય એ કરજો, પણ શાલુબહેન રિસાઇને અહીં આવી જાય એનું ના કરતા.' ભાસ્કરનો ખભો પકડીને એણે કહ્યું. 'જવાબ તો આપો. મેં બરાબર સ્ટેન્ડ લીધુંને?'